হাম্মাদ আর-রাবিয়া

আবুল কাসিম হাম্মাদ ইবনে আবি লায়লা সাপুর অথবা ইবনে মাইসারা ছিলেন অষ্টম শতাব্দীর একজন ইরানিDrory, Rina, The Abbasid Construction of the Jahiliyya: Cultural Authority in the Making in Studia Islamica, No. 83 (1996), p. 40 পণ্ডিত ও কবি, যিনি কুফায় জন্মগ্রহণ করেন। তিনি হাম্মাদ আর-রাবিয়া উপনামেই অধিক পরিচিত ছিলেন। হাম্মাদ দইলামি বংশোদ্ভূত ছিলেন। তাঁকে পদ্ধতিগতভাবে আরবি কবিতা সংগ্রহ ও সংকলন করার ক্ষেত্রে প্রথম ব্যক্তি হিসেবে গণ্য করা হয়।Monique Bernards, "Pioneers of Arabic Linguistic Studies." Taken from In the Shadow of Arabic: The Centrality of Language to Arabic Culture, pg. 213. Ed. Bilal Orfali. Leiden: Brill Publishers, 2011.  তিনি ১৫৬ হিজরি মোতাবেক ৭৭৩ সালে ইরাকের বাগদাদে মৃত্যুবরণ করেন। 

 বংশপরিচয় 
তাঁর পূর্ণনাম ছিল আবুল কাসিম হাম্মাদ ইবনে আবি লাইলা সাবুর। আরেক মত অনুযায়ী তাঁর নাম ছিল মাইসারা ইবনে মুবারক ইবনে উবাইদ আদ-দাইলামি আল-কুফি। তিনি বানু বকর ইবনে ওয়াইল গোত্রের মাওলা (মুক্তদাস বংশোদ্ভূত ছিলেন। তিনি 'আর-রাবিয়া' (বর্ণনাকারী) উপাধিতে পরিচিত ছিলেন। প্রসিদ্ধ ইতিহাসবিদ ইবনে কুতাইবা তাঁর গ্রন্থ কিতাব আল-মা'আরিফ ও কিতাব তাবাকাতুশ শু'আরায় উল্লেখ করেন যে, তিনি সাহাবি মিখনাফ ইবনে যায়দ আল-খাইল আত-তাঈর মাওলা ছিলেন।

 জীবনী 
তাঁর জন্ম সাল সম্পর্কে মতভেদ রয়েছে; কিছু সূত্র অনুযায়ী তিনি ৬৯৪ খ্রিস্টাব্দে জন্মগ্রহণ করেন; কারো মতে তাঁর জন্ম হয় ৭১৪ খ্রিস্টাব্দে। আরবি সূত্রগুলিতে তাঁর জন্ম তারিখ হিসেবে ৬০ হিজরি সন উল্লেখ করা হয়েছে। তিনি আল-ওয়ালিদ ইবনে আব্দুল মালিকের ঘনিষ্ঠজন, সভাসঙ্গী ও রাত্রিকালীন আলাপচারিতার সাথী ছিলেন। উমাইয়া বংশের দরবারে তাঁর বিশেষ মর্যাদা ছিল এবং তিনি তাদের নিকট অগ্রগণ্য ব্যক্তিদের একজন হিসেবে স্বীকৃত ছিলেন। বনি উমাইয়ার শাসকগণ প্রায়ই তাঁর কাছে আরবদের প্রাচীন দিবস (যুদ্ধ), তাদের ইতিহাস, বংশপরিচয়, ভাষা ও সাহিত্য সম্পর্কিত জ্ঞান জানতে চাইতেন। তিনি এসব বিষয়ে বিশদ বর্ণনা দিতেন এবং এর বিনিময়ে তাঁকে উদারভাবে পুরস্কৃত ও সম্মানিত করা হতো।

ঐতিহাসিক আল-মাদায়িনী তাঁর সম্পর্কে বলেন যে, “তিনি আরবদের যুদ্ধ, তাদের ইতিহাস, কবিতা, বংশতালিকা ও ভাষা সম্পর্কে সর্বাধিক জ্ঞানসম্পন্ন ব্যক্তিদের একজন ছিলেন। উমাইয়া শাসকরা তাঁকে অগ্রাধিকার দিতেন; সম্মান করতেন এবং তাঁর নিকট জ্ঞান আহরণের আগ্রহ প্রকাশ করতেন। তিনি বিপুল পরিমাণ জাহিলি যুগের (ইসলাম-পূর্ব) ও ইসলামি যুগের কবিতা বর্ণনা করেছেন। তিনি বহু আরব কবির দিওয়ান (কবিতাসমগ্র), গোত্রগুলির কাব্যসংকলন ও আরবদের নানা ঐতিহাসিক বৃত্তান্ত সংরক্ষণ করে প্রচার করেন। আল-মাদায়িনী বলেন: “কুফাবাসীদের মধ্যে বকর ইবনে ওয়াইল গোত্রের তিন ব্যক্তি ইমামতুল্য মর্যাদাসম্পন্ন ছিলেন; ফিকহে আবু হানিফা, কেরাত শাস্ত্রে হামজা আয-জাইয়াত ও কবিতায় হাম্মাদ আর-রাবিয়া।

হাম্মাদ সম্পর্কে বলা হয়, তিনি গর্ব করে দাবি করতেন যে, তিনি আরবি বর্ণমালার প্রতিটি অক্ষরের জন্য তিনি একশত দীর্ঘ কাসিদা আবৃত্তি করতে সক্ষম এবং এগুলি সবই প্রাক-ইসলামি যুগের রচনা। এসবের বাইরে আরও অনেক ছোট কবিতা ও পরবর্তী যুগের অনেক পদ্য তাঁর মুখস্থ ছিল। এই অসাধারণ স্মৃতিশক্তি ও আবৃত্তি-দক্ষতার কারণেই তাঁকে “আর-রাওয়িয়া” (মুখস্থ কবিতা আবৃত্তিকারী) উপাধিতে ভূষিত করা হ।

বর্ণিত আছে যে, উমাইয়া খলিফা প্রথম ওয়ালিদ একবার তাঁর জ্ঞান ও স্মৃতিশক্তি পরীক্ষা করেন। এতে তিনি ইসলাম-পূর্ব যুগের ২৯০০টি কাসিদা আবৃত্তি করেন। এতে সন্তুষ্ট হয়ে খলিফা তাঁকে এক লক্ষ দিরহাম পুরস্কার প্রদান করেন। তিনি দ্বিতীয় ইয়াযিদ ও তাঁর উত্তরসূরি হিশাম ইবনে আব্দুল মালিকের অনুগ্রহভাজন ছিলেন। হিশাম তাঁকে ইরাক থেকে দামেস্কে নিয়ে এসেছিলেন।

আরব সমালোচকদের একটি অংশ তাঁর যোগ্যতা স্বীকার করলেও ভাষাগত সূক্ষ্মতা সম্পর্কে তাঁর প্রকৃত অন্তর্দৃষ্টি নিয়ে প্রশ্ন তোলেন। তাঁদের মতে, আরবি ভাষার মৌলিক রূপ ও স্বরূপ অনুধাবনে তাঁর ঘাটতি ছিল। এমনকি পবিত্র কুরআন তিলাওয়াতের সময় তিনি ত্রিশটিরও বেশি ( কিছু সূত্র মতে তিনশত পর্যন্ত) উচ্চারণগত ভুল করেছিলেন বলে অভিযোগ রয়েছে। তাঁকে মুয়াল্লাকাত (কবিতা) সংকলনের কৃতিত্বও দেওয়া হয়। এই বিখ্যাত মুয়াল্লাকাতসমূহ (ইসলাম-পূর্ব যুগের কবিতা) আরবি সাহিত্যের শ্রেষ্ঠ নিদর্শন হিসেবে বিবেচিত। যদিও তাঁর নিজের কোনো সংকলিত দিওয়ান বর্তমানে পাওয়া যায় না, তবে জানা যায় যে, তিনি নিজেও কবিতা রচনা করতেন। এমনও ধারণা করা হয় যে, তিনি নিজেই কবিতা রচনা করে তা পূর্ববর্তী কবিদের নামে প্রচার করতেন।

 তথ্যসূত্র 

 আরো পড়ুন 

 Biography in William McGuckin de Slane's translation of Ibn Khallikan, vol. i. pp 470–474.
 Many stories are told of him in the Kitab ul-Aghdni, vol. v. pp 164–175.   

বিষয়শ্রেণী:কবি
বিষয়শ্রেণী:মুসলিম কবি
বিষয়শ্রেণী:আরব কবি